'રિધમની સમસ્યા એ છે કે એ સ્કૂલથી ઘરે આવે પછી સીધો જ ટી.વી. સામે ગોઠવાઇ જાય. એના રૂમમાં જ ટી.વી. છે એટલે રૂમ બંધ કરીને આખો દિવસ ઇંગ્લીશ સિરિયલ્સ જોયા કરે છે. એને ટી.વી. જોવાની એવી ખરાબ લત છે કે, ટી.વી.ની સામે જ જમવાનું અને ત્યાં જ સૂઇ જવાનું પછી પાછું ઊઠીને ડિનર પણ ત્યાં જ લેવાનું. એની સિરિયલ્સના બધા એપિસોડ એક જ બેઠકે જોઇ નાખે. અત્યારે હિન્દીમાં '૨૪' નામની જે સિરિયલ આવે છે તેનું ઇંગ્લીશ વર્ઝન રિધમે ઘણા વખત પહેલા એક જ બેઠકે જોઇ નાંખેલું અને ટી.વી. જોતી વખતે એ એટલો બધો ટી.વી.માં પરોવાઇ જાય હોય છે કે, તમે બોલાવો તો એ સહેજ પણ જવાબ ન આપે. જાણે ધ્યાનબહેરો હોય એવું લાગે. એકદમ ટી.વી.માં જ ડૂબી જાય. જમવામાં પણ જે આપો તે જમી લે. સાંજે ઓર્ડર કરીને પીઝા જેવું કંઇક મંગાવી લે. પાછો મોડી રાત સુધી ટી.વી. જોયા જ કરે અને રાત્રે એક-બે વાગે સૂઇ જાય, પછી સવારે સ્કૂલે જવામાં દોડધામ થઇ જાય. કંટાળી ગઇ છું. આ ટી.વી.ના ત્રાસથી.'